Sjællandsgade 70 B, 8000 Aarhus C | Ejendomme | 10969 | Nybolig Ejendomsmægler
Yndigt byhus Se billederne her
Kontantpris 713.667 Boligydelse pr. md.7.276
Yndigt byhus
Måske det hyggeligste lille byhus i Ø-gadekvarteret?
I en stille baggård i selveste Sjællandsgade, ligger dette lille byhus. Det er en del af andelsboligforeningen Sjællandsgade 70, bestående af i alt 5 andelslejligheder. Fra denne adresse kan du på 5 minutter gå til Latinerkvarteret, hvor du har alle de spændende butikker og spisesteder. Du kan også gå op til Universitetsparken og sætte dig under de store smukke løvtræer.
Indretningen i andelsboligen:
Du går igennem forhuset og kommer om i den hyggelige rolige oase. Her er en fin ståltrappe op til hoveddøren. Indenfor bydes du velkommen i en lille entré. Køkkenet er skiftet for 4 år siden og fremstår pænt. Køkkenet er i åben forbindelse med den hyggelige opholdsstue med brændeovn. Herudover er der en lys og lækker spisestue med ovenlys vinduer. Spisestuen hænger fint sammen med opholdsstuen og der kommer lys ind igennem hele boligen. Fra spisestuen kigger man ned i den lukkede baghave. Badeværelset ligger ude ved entréen, og har bl.a. vindue og separat bruseniche. Pladsen er udnyttet optimalt.
1. sal er med skråvægge og indeholder en repos med skab og to soveværelser. Der er en fast skabsvæg i det ene værelse og Velux-vinduer. Det andet værelse har en fin kvist, der gør værelset større.
Under ejendommen er der en høj kælder med fælles vaskefaciliteter og tremmerum til opbevaring.
Andelsboligforeningen har to kreditforeningslån, hvoraf det ene er afdragsfrit og det andet er med afdrag.